Jól við hafið 2019 verða sannkallaðir stórjólatónleikar , stútfullir af jólatónlist sem Íslendingar þekkja og elska . í stuttu máli : himneskur söngur , herskarar prúðbúinna hljóðfæraleikara og sannkallað jólaævintýraland sem boðið verður upp á ! Lúðrasveit Þorlákshafnar heldur áfram að vinna í metnaðarfullum tónleikum og uppákomum . Nú fær sveitin til liðs við sig stórsöngvarana og dásemdarfólkið Guðrúnu Gunnarsdóttur og Jógvan Hansen . Jólalagavalið er fjölbreytt og voru Sigrún Kristbjörg Jónsdóttir og Eiríkur Rafn Stefánsson fengin til að útsetja sérstaklega þau lög sem söngvaranir flytja með lúðrasveitinni . Auk þess mun Íþróttamiðstöð Þorlákshafnar verða breytt í jólahöll og það vita þeir sem áður hafa sótt viðburði á vegum lúðrasveitarinnar að verður ekkert hálfkák ! Miðaverð 4.900 kr .